भारत और दक्षिण अफ्रीका के बीच 6 मैचों की एकदिवसीय श्रृंखला का तीसरा मैच आज केपटाउन में खेला जाएगा। भारतीय टीम श्रृंखला के पहले दोनों मैच जीतकर सीरीज में 2-0 की बढ़त बना चुकी है। अगर आज का मैच वो जीत लेती है तो उसके सीरीज जीतने के चांस काफी ज्यादा बढ़ जाएंगी क्योंकि इसके बाद उसे बाकी बचे 3 मैचो में से सिर्फ 1 मैच ही जीतना होगा। ऐसे में इस सीरीज में भारतीय टीम के जीतने के मौके ज्यादा हैं। वहीं दूसरी तरफ दक्षिण अफ्रीका के तेज गेंदबाज कगिसो रबाडा ने तीसरे वनडे से पहले बड़ा बयान दिया है। उन्होंने कहा है कि उनकी टीम अभी सीरीज हारी नहीं है और वो जोरदार वापसी कर सकती है। रबाडा ने कहा कि टीम में जरुर कुछ कमियां हैं लेकिन उनकी टीम वापसी करने में सक्षम है।